Varian Fry

Varianas Makis Frajus (, 1907 m. spalio 15 d. – 1967 m. rugsėjo 13 d.) – amerikiečių žurnalistas, vadovavęs tinklui, kuris Viši režimo valdomoje Prancūzijoje padėjo 2 000–4 000 antinacistų ir žydų pabėgėlių išvykti iš nacistinės Vokietijos bei išvengti holokausto. Frajus buvo vienas iš penkių pirmųjų amerikiečių, gavusių Pasaulio tautų teisuolio garbės vardą, kurį Izraelis teikia nežydams, rizikavusiems savo gyvybe, kad išgelbėtų žydus nuo genocido.

Asmeninis gyvenimas
Frajus gimė Niujorke. Jo tėvai buvo Lilian ir Arturas Frajai. Tėvas – Volstrito firmos „Carlysle and Mellick“ vadybininkas. 1910 m. šeima persikėlė į Ridžvudą Naujajame Džersyje. Frajus ten augdamas mėgo stebėti paukščius ir skaityti. Pirmojo pasaulinio karo metais, būdamas devynerių metų, Frajus su draugais surengė Amerikos Raudonojo kryžiaus turgų su vodevilio pasirodymu, ledų kiosku ir žuvų tvenkiniu lėšoms labdarai rinkti. Nuo 1922 iki 1924 m. mokėsi Hotčkiso (Hotchkiss) mokykloje, iš kurios išėjo dėl mokinių „krikštijimo“ ritualų. Vėliau mokėsi Riverdeilo kaimo mokykloje (Riverdale Country School), kurią baigė 1926 m."Ridgewood Son: Varian Fry (1907-1967)."  Ridgewood Library.

Frajus kalbėjo daugeliu kalbų ir gerai mokėsi, jis buvo vienas iš 10 % aukščiausius balus Harvardo universiteto stojamuosiuose egzaminuose surinkusių studentų. 1927 m., mokydamasis paskutiniame Harvardo universiteto kurse, kartu su Linkolnu Kirsteinu įkūrė „Hound & Horn“ literatūros žurnalą. Už pokštą universiteto buvo laikinai suspenduotas ir turėjo kartoti kursą.Gewen, Barry. "For the American Schindler, writers and artists first."  Literature of the Holocaust, 2004 m. rugpjūčio 6 d. Nuoroda tikrinta 2016-03-25.Marino 1999, pp. 19-20. Per Kirsteino seserį Miną jis susipažino su būsima žmona Eilyn Eiveri Hjuz (Eileen Avery Hughes), septyneriais metais vyresne „Atlantic Monthly“ redaktore, baigusia Reudino (Roedean ) mokyklą ir Oksfordo universitetą. Nors, anot sūnaus, Frajus slapta buvo homoseksualus, jis Eilyn vedė 1931 m. birželio 2 d.

Žurnalistinė veikla
Dirbdamas užsienio korespondentu JAV žurnalui „The Living Age“, Frajus 1935 m. lankėsi Berlyne, kur jo matytas nacistų smurtas prieš žydus Frajų „padarė karštu antinacistu“. 1945 m. Frajus teigė „negalėjęs likti abejingas, esant bet kokiai galimybei išgelbėti bent keletą jų [nacistų] galimų aukų.“Paldiel 2011, p. PT83.

Po kelionės į Berlyną Frajus 1935 m. ėmė rašyti apie žiaurų Hitlerio režimo elgesį su žydais laikraštyje „The New York Times“. Jis parašė knygų apie užsienio reikalus Užsienio politikos asociacijai (Foreign Policy Association), tarp jų ir The Peace that Failed („Nepavykusi taika“).ref name="HR 2007">"House Resolution 743, 2007 - Honoring Varian Fry on the 100th anniversary of his birth."  House of Representatives, United States. Retrieved: February 9, 2014.</ref>Fry, Varian. The Peace that Failed: How Europe Sowed the Seeds of War. The Foreign Policy Association, 1939. Knygoje aprašomas sudėtingas politinis klimatas Pirmojo pasaulinio karo metu, Čekoslovakijos suirimas ir įvykiai prieš Pirmąjį pasaulinį karą."Varian Fry - Bibliography."  United States Holocaust Memorial Museum.

Skubaus gelbėjimo komitetas

Sukrėstas regėtų įvykių, Frajus ėmė rinkti pinigus antinacistų judėjimams Europoje. Netrukus po 1940 m. birželio mėn. prasidėjusios Vokietijos invazijos į Prancūziją, kurią vokiečiai greitai okupavo, Frajus su draugais Niujorke įsteigė Skubaus gelbėjimo komitetą (, ERC). Jį parėmė pirmoji ponia Eleanora Ruzvelt ir kiti. 

1940 m. rugpjūčio Frajus jau buvo Komiteto atstovas Marselyje ir siekė padėti žmonėms, bėgantiems nuo nacistų.Renaud, Terence. "The Genesis of the Emergency Rescue Committee." , terencerenaud.com, 2005.Renaud, Terence. "Karl B. Frank and the Politics of the Emergency Rescue Committee."  terencerenaud.com, 2008. Komitetas mėgino apeiti biurokratizmą, įvestą Prancūzijos valdžios, kuri atsisakė išduoti vizas. Frajus turėjo 3 000 $ ir trumpą sąrašą pabėgėlių (daugiausia Vokietijos žydų), kuriems grėsė būti suimtiems Gestapo agentų. Į jį kreipėsi kiti rašytojai antinacistai, avangardo menininkai, muzikai ir tūkstančiai kitų, desperatiškai ieškojusių būdo pabėgti iš Prancūzijos.Kassof, Anita. "A resource guide for teachers: Varian Fry and the Emergency Rescue Committee." , Holocaust Teacher Resource Center, 2015.

Kai kurie istorikai vėliau pastebėjo, jog tai, kad baltaodis amerikietis protestantas taip rizikavo, kad padėtų žydams, buvo prilygintina stebuklui.Isenberg 2005, p. 36.

Nuo 1940 m. Marselyje, nepaisant akylos kolaboracinės Viši režimo priežiūros,Brown, Nancy. "No longer a haven: Varian Fry and the refugees of France."  Yad Vashem: The Holocaust Martyrs' and Heroes' Remembrance Authority, October 13, 1999. Frajus ir nedidelė grupė savanorių žmones slėpė Er-Bel viloje (Villa Air-Bel), kol jie galėsią pabėgti. Daugiau nei 2 200 žmonių buvo pervesti per sieną į Ispaniją, o tada – į neutraliąją Portugaliją, iš kurios jie laivais vyko į JAV.Watson 2010, p. PT556.Subak 2010, pp. 62, 130, 166.

Variano Frajaus išgelbėti pabėgėliai
Tarp žmonių, kuriems padėjo Frajus, buvo:"Some of the 2,000 people assisted by Varian Fry and the Emergency Rescue Committee."  Varian Fry Institute, February 12, 2008.

Hannah Arendt
Jean Arp
Hans Aufricht
Hans Bellmer
Georg Bernhard
Victor Brauner
André Breton
Camille Bryen
De Castro šeima
Marc Chagall su žmona Bella Rosenfeld
Frédéric Delanglade
Óscar Domínguez
Marcel Duchamp
Heinrich Ehrmann
Max Ernst
Edvard Fendler
Lion Feuchtwanger
Leonhard Frank
Giuseppe Garetto
Oscar Goldberg
Emil Julius Gumbel
Hans Habe
Jacques-Salomon Hadamard
Konrad Heiden
Jacques Hérold
Wilhelm Herzog
Berthold Jacob
Heinz Jolles
Erich Itor Kahn
Fritz Kahn
Arthur Koestler
Siegfried Kracauer
Wifredo Lam
Jacqueline Lamba
Wanda Landowska
Lotte Leonard
Claude Lévi-Strauss
Jacques Lipchitz
Alberto Magnelli
Alma Mahler
Jean Malaquais
Bohuslav Martinů
Golo Mann
Heinrich Mann
Valeriu Marcu
André Masson
Roberto Matta
Walter Mehring
Alfredo Mendizábal
Otto Fritz Meyerhof
Boris Mirkine-Guetzevitch
Hans Namuth
Hans Natonek
Ernst-Erich Noth
Max Ophüls]
Hertha Pauli
Benjamin Péret
Alfred Polgar
Poliakoff-Litovzeff
Peter Pringsheim
Denise Restout
Hans Sahl
Jacques Schiffrin
Anna Seghers
Victor Serge
Ferdinand Springer
Fred Stein
Bruno Strauss
Sophie Taeuber
Remedios Varo
Franz Werfel
Kurt Wolff, Helen Wolff
Alfred Otto Wolfgang Schulze (Wols)
Camilla Koffler (Ylla)

Gyvenimas grįžus į JAV

Frajus kritiškai pasisakė prieš JAV imigracijos politiką, ypač susijusią su žydų likimu Europoje. 1942 m. gruodžio mėn. laikraščio „The New Republic“ numeriui jis parašė tulžingą straipsnį The Massacre of Jews in Europe („Žydų žudynės Europoje“).Paldiel  2011, p. PT94.

Nors 1942 m. Frajus jau buvo atleistas iš pareigų Skubaus gelbėjimo komitete, amerikiečių gelbėtojai savanoriai pripažino, kad jo programa Prancūzijoje buvo itin veiksminga ir 1944 m. jį įdarbino, kad jis užkulisiuose vadovautų vėlyvajai Ruzvelto administracijos gelbėjimo programai – Karo pabėgėlių tarybai (War Refugee Board).Subak 2010, pp. 59, 103, 112, 148, 229–230.

Frajus ir jo žmona Eilyn išsiskyrė jam grįžus iš Prancūzijos. Ji susirgo vėžiu ir 1948 m. gegužės 12 d. mirė. Eilyn sveikstant ligoninėje, Frajus kasdien ją lankė ir jai skaitydavo. 1948 m. pabaigoje arba 1949 m. pradžioje Frajus susipažino su 16 metų jaunesne Anete Raili (Annette Riley). Jie susituokė 1950 m. ir turėjo tris vaikus, bet 1966 m. išsiskyrė, galbūt dėl Frajaus neracionalaus elgesio, kuris, kaip manoma, kilo dėl maniakinės depresijos.Isenberg 2005, pp. 116, 251–252, 271.

Frajus mirė nuo galvos smegenų kraujosruvos ir 1967 m. rugsėjo 13 d. policijos buvo rastas savo lovoje. Kartu su tėvais palaidotas Grinvudo kapinėse (Green-Wood Cemetery) Brukline, Niujorke.

Frajaus raštai laikomi Kolumbijos universiteto Retų knygų ir rankraščių bibliotekoje (Rare Book and Manuscript Library)."Varian Fry Papers."  Rare Book and Manuscript Library:  Columbia University.

Išleisti darbai

 Autorius 
 A Bibliography of the Writings of Thomas Stearns Eliot. Hound & Horn, 1928.
 Assignment  Rescue: An Autobiography. Madison, Wisconsin: Demco, 1992. .
 Bricks Without Mortar: The Story of International Cooperation. New York: Foreign Policy Association, 1938.
 Headline Books. New York: Foreign Policy Association, 1938.
 Surrender on Demand. New York: Random House, 1945. 
 The Peace that Failed: How Europe Sowed the Seeds of War. New York: Foreign Policy Association, 1939.
 To Whom it May Concern. 1947.
 War in China: America's Role in the Far East. New York: Foreign Policy Association, 1938.

 Bendraautoris 
 Fry, Varian and Emil Herlin. War Atlas: A Handbook of Maps and Facts. New York: Foreign Policy Association, 1940.
 Goetz,  Delia and Varian Fry. The Good Neighbours: The Story of the Two Americas. The Foreign Policy Association, 1939.
 Popper, David H., Shepard Stone and Varian Fry. The puzzle of Palestine. New York: Foreign Policy Association, 1938.
 Wolfe, Henry Cutler, James Frederick Green, Stoyan Pribichevich, Varian Fry, William V. Reed, Elizabeth Ogg and Emil Herlin, Spotlight on the Balkans. New York: Foreign Policy Association, 1940.

Šaltiniai

Išnašos

Bibliografija

 Gold, Mary Jayne. Crossroads Marseilles, 1940. New York: Doubleday, 1980. .
 Grunwald-Spier, Agnes. The Other Schindlers: Why Some People Chose to Save Jews in the Holocaust. Stroud, Gloucestershire, UK: The History Press, 2010. .
 Isenberg, Sheila. A Hero of Our Own: The Story of Varian Fry. Bloomington, Indiana: iUniverse, 2005. .
 McCabe, Cynthia Jaffee. Wanted by the Gestapo: Saved by America – Varian Fry and the Emergency Rescue Committee, pp. 79–91 in Jackman, Jarrell C. and Carla M. Borden, eds. The Musses Flee Hitler: Cultural Transfer and Adaptation 1930-1945. Washington, D.C.: Smithsonian, 1983.
 Marino, Andy. A Quiet American: The Secret War of Varian Fry. New York: St. Martin's Press, 1999. .
 Mattern, Joanne. Life Stories of 100 American Heroes. Vancouver: KidsBooks, 2001. .
 Mauthner, Martin. German Writers in French Exile, 1933-1940. London: Vallentine Mitchell, 2007, .
 McClafferty, Carla Killough. In Defiance of Hitler: The Secret Mission of Varian Fry. New York: Farrar, Straus and Giroux (BYR), 2008. .
 Moulin, Pierre. Dachau, Holocaust, and US Samurais: Nisei Soldiers First in Dachau?. Bloomington, Indiana: AuthorHouse, 2007. . 
 Paldiel, Mordecai. Saving the Jews: Men and Women who Defied the Final Solution. Lanham, Maryland: Taylor Trade Publications, 2011. .
 Richards, Tad. The Virgil Directive. New York: Fawcett, 1982. .
 Riding, Alan. And the Show Went On: Cultural Life in Nazi-occupied Paris. New York: Knopf Doubleday Publishing Group, 2010. .
 Roth, John K. and Elisabeth Maxwell. Remembering for the Future: The Holocaust in an Age of Genocide. London: Palgrave, 2001. .
 Schwertfeger, Ruth. In Transit: Narratives of German Jews in Exile, Flight, and Internment During 'The Dark Years' of France. Berlin, Germany: Frank & Timme GmbH, 2012. .
 Sogos, Giorgia. "Varian Fry: „Der Engel von Marseille“. Von der Legalität in die Illegalität und zur Rehabilitierung", in Gabriele Anderl, Simon Usaty (Hrsg.). "Schleppen, schleusen, helfen. Flucht zwischen Rettung und Ausbeutung". Wien: Mandelbaum, 2016, S. 209–220, .
 Strempel, Rüdiger, Letzter Halt Marseille - Varian Fry und das Emergency Rescue Committee, in Clasen, Winrich C.-W./Schneemelcher, W. Peter, eds, Mittelmeerpassagen, Rheinbach 2018,   
 Strempel, Rüdiger, Varian Fry: Der Amerikaner, der Europas Künstler rettete / The American Who Rescued Europe's Artists (German-English) CMZ Verlag, Rheinbach 2023    
 Subak, Susan Elisabeth. Rescue and Flight: American Relief Workers Who Defied the Nazis. Lincoln, Nebraska: University of Nebraska Press, 2010. .
 Sullivan, Rosemary. Villa Air-Bel. New York: HarperCollins, 2006. .
 Watson, Peter. The German Genius: Europe's Third Renaissance, the Second Scientific Revolution and the Twentieth Century. New York: Simon & Schuster, 2010. .

Išorinės nuorodos
 Variano Frajaus institutas
 Variano Frajaus fondas/Tarptautinis gelbėjimo komitetas
 V. Frajus, Holokausto išlikėlių ir atminimo projektas
 Varianas Frajus, „Amerikos Šindleris“ – Louis Bülow 
 V. Frajus, jo veikla gelbstint žydų gyvybes, Jad Vašem svetainė
 Variano Frajaus raštai Kolumbijos universitete, Retų knygų ir rankraščių bibliotekoje

Kategorija:JAV žurnalistai
Kategorija:Pasaulio teisuoliai